open-index/open-wikipedia-markdown huggingface dataset:
ডক্টর অব লেটার্স

[থাম্ব|ডান|[মার্ক টোয়াইন অক্সফোর্ড থেকে প্রদত্ত ডি.লিট. গাউন পরিধান করে আছে। তাকে ১৯০৭ সালে সম্মানসূচক ডক্টরেট প্রদান করা হয়।]]

**ডক্টর অব লেটার্স** (**ডি. লিট.**, **লিট. ডি.** নামেও পরিচিত) হল একটি একাডেমিক ডিগ্রি। এটি একটি উচ্চতর ডিগ্রি, যা বিভিন্ন দেশে ডক্টর অব ফিলোসোফির (পিএইচ.ডি.) চেয়েও সম্মানজনক ও ডক্টর অব সাইয়েন্স (এসসি.ডি বা ডি.এসসি.) এর সমতুল্য হিসেবে ধরা হয়। মানবিক কার্যে ও সৃজনশীল শিল্পকলা বা মেধায় মৌলিক অবদানের স্বীকৃতি হিসেবে বিভিন্ন দেশের বিশ্ববিদ্যালয় ও পণ্ডিত সমাজ এই ডিগ্রি প্রদান করে থাকে। অর্পণকারীর দরখাস্ত ব্যতীত এই পুরস্কার প্রদান করা হলে, তা সম্মানসূচক ডিগ্রি হিসেবে প্রদান করা হয়।

## ব্রিটেন, কমনওয়েলথ ও আয়ারল্যান্ড
যুক্তরাজ্য, অস্ট্রেলিয়া, ভারত ও আয়ারল্যান্ড প্রজাতন্ত্রে ডি.লিট. একটি উচ্চতর ডক্টরেট, এবং তা ডক্টর অব ফিলোসোফি (পিএইচডি) ও ডক্টর অব এডুকেশন (এডি.ডি.) থেকে উচ্চতর। কোন নির্দিষ্ট ক্ষেত্রে বা গবেষণা ও প্রকাশনায় দীর্ঘ রেকর্ডের অবদানের জন্য এই ডিগ্রি প্রদান করা হয়ে থাকে। লিট.ডি. ডিগ্রি সেই সকল প্রার্থীদের প্রদান করা হয়, যাদের প্রকাশিত কাজ ও গবেষণার রেকর্ডে অদ্বিতীয় ও দীর্ঘমেয়াদী প্রভাব লক্ষ্য করা যায়। এই ডিগ্রি প্রদানে বিশ্ববিদ্যালয় পর্ষদ ও বোর্ডের অনুমতি প্রয়োজন ও প্রার্থীদের কোন নির্দিষ্ট ক্ষেত্রে নথিভুক্ত পাণ্ডিত্য দেখাতে হবে।

অক্সফোর্ড বিশ্ববিদ্যালয়ে ১৯০০ সালে স্নাতক শ্রেণীর গবেষণা ডিগ্রি হিসেবে এই ডিগ্রি চালু হয়। এটি ১৮৯৫ সালে ব্যাচেলর অব লেটার্স (বি.লিট.) এবং ব্যাচেলর অব সাইয়েন্স (বি.এসসি.) ডিগ্রি চালুর মাধ্যমে এই ডিগ্রির গোড়াপত্তন হয়। এই সময় পর্যন্ত, অক্সফোর্ড ডক্টরেট স্নাতক শ্রেণীর পাঠদানের দিকে মনোযোগ দেয়, যেমন ডক্টর অব ডিভিনিটি (ডি.ডি.) এবং ডক্টর অব মেডিসিন (ডি.এম.)। এই ডিগ্রিগুলো মূলত প্রতিষ্ঠিত পণ্ডিতদের জন্য বরাদ্দ ছিল। মার্কিনদের গৃহীত জার্মান কৌশল *ফিলোসোফিয়া ডক্টর* (পিএইচডি) ডিগ্রির চাহিদা সৃষ্টি হলে তা তখনই অক্সফোর্ড তাদের একাডেমিক কার্যক্রমে অন্তর্ভুক্ত করে নি, কিন্তু এই চাহিদার ফলে এই ধরনের একটি ডিগ্রি প্রদানের জন্য অক্সফোর্ডকে চাপ দেওয়া হয়। ডি.লিট. ডিগ্রি দেওয়ার পরিবর্তে, অক্সফোর্ড ১৯১৫ সালে তাদের নিজস্ব ডক্টর অব ফিলোসোফি (ডি.ফিল.) ডিগ্রি চালু করে, এবং ইচ্ছাকৃতভাবেই শিরোনাম ও এর সংক্ষেপে লাতিন থেকে ভিন্ন ইংরেজি শব্দের ব্যবহার করে। ১৯০০ সালে যখন অক্সফোর্ড ডি.লিট. ডিগ্রি প্রদান শুরু করে তখন তা বি.লিট. ডিগ্রিতে ৩৪টি টার্মে বা ৩৯টি টার্মে (১৩ একাডেমিক বছরে) ভালো ফলাফল করা কৃতীদের অক্সফোর্ড মাস্টার অব আর্টস ডিগ্রির অংশ হিসেবে এই ডিগ্রি দেওয়া হত।

## মার্কিন যুক্তরাষ্ট্র
মার্কিন যুক্তরাষ্ট্রে এটি একটি সম্মানসূচক ডিগ্রি, যা মানবীয় বা সামাজিক কাজে অবদানের জন্য প্রদান করা হয়ে থাকে। ড্রিউ বিশ্ববিদ্যালয়ে ডি.লিট. প্রোগ্রামে এই ডিগ্রি প্রদানের জন্য মনোনীত ব্যক্তিকে স্নাতকে ৩৬ ক্রেডিট আওয়ারসহ স্নাতকোত্তর এবং সফলতার সাথে প্রস্তুতকৃত ও উত্তীর্ণ নয় ক্রেডিটের ডক্টরাল সন্দর্ভ (মোট ৪৫ ঘন্টার) থাকতে হবে।

## ফ্রান্স
ফ্রান্সে বিশেষত্বের জন্য এই ডক্টরেট ডিগ্রি প্রদান করা হয়, কিন্তু এর কোন দাপ্তরিক তালিকা নেই। সাহিত্যে ডক্টরেট প্রার্থীদের *দক্তরাত অ লেতার্স* (সংক্ষেপে দর অ ল) প্রদান করা হয়। ১৯৫০ এর দশকের পূর্বে বর্তমানে বিলুপ্ত *দক্তরেত দেতাত* ডিগ্রিকে দক্তরাত অ লেতার্স নামে ডাকা হত (ফ্রান্সে "লেতার্স" হল "মানবিকতা" শব্দের সমকক্ষ)।

## তথ্যসূত্র

বিষয়শ্রেণী:উচ্চতর ডক্টরেট
বিষয়শ্রেণী:সম্মানসূচক ডিগ্রি
সরকারি টিচার্স ট্রেনিং কলেজ, সিলেট

**সিলেট সরকারি টিচার্স ট্রেনিং কলেজ** ( Sylhet Govt teacher's Training college ) বাংলাদেশের অন্যতম শিক্ষক প্রশিক্ষণ কলেজ। উপযুক্ত প্রশিক্ষণের মাধ্যমে দক্ষ শিক্ষক তৈরির উদ্দেশ্যকে সামনে রেখে ২০০৫ খ্রীস্টাব্দে সিলেট টিচার্স ট্রেনিং কলেজ প্রতিষ্ঠিত হয়। এটি সিলেটের পূর্ব শাহী ঈদগাহে অবস্থিত।

## স্থাপনা
এখানে প্রশাসনিক ও একাডেমির ভবন একত্রে রয়েছে। এছাড়াও রয়েছে ছাত্রাবাস, অধ্যক্ষের বাসভবন, তত্ত্বাবধায়ক কোয়ার্টার, মিলানায়াতন, শহীদমিনার । কলেজে খেলাধুলার জন্য রয়েছে বেশ বড় একটি মাঠ।এ কলেজে পুরুষ ছাত্রাবাস ,  ছাত্রীহোস্টেল রয়েছে। পুরুষ ছাত্রাবাস ও মহিলা ছাত্রাবাস চারতলা বিশিষ্ট।

## লোকবল

বর্তমানে কলেজে ১ জন অধ্যক্ষ, ১ জন উপাধ্যক্ষ, ১ জন অধ্যাপক, ৪ জন সহযোগী অধ্যাপক, ৮ জন সহকারী অধ্যাপক, ৫জন প্রভাষক (রাজস্ব),  ১জন গন্থাগারিক,৭ জন একাডেমিক স্টাফ। কলেজে মোট শিক্ষাথী সংখ্যা প্রায় ৫০০ জন।

## লাইব্রেরী
কলেজের মূল ভবনের দ্বিতীয় তলায় অবস্থিত লাইব্রেরিতে প্রায় ২১ হাজারের মত বিভিন্ন ধরনের বই সংগৃহীত আছে। এছাড়া বেশকিছু থিসিস পেপার, জার্নাল, পত্র-পত্রিকা সংগৃহীত রয়েছে। লাইব্রেরী সরকারি ছুটির দিন বাদে সকাল ৯ টা থেকে ৪ টা পর্যন্ত খোলা থাকে। এ প্রতিষ্ঠান ছাড়াও বিভিন্ন প্রতিষ্ঠানের সংশ্লিষ্ট ব্যক্তিবর্গ এ লাইব্রেরি থেকে বিভিন্ন সেবা পেয়ে থাকে।

## ভর্তি পদ্ধতি
এখানে শিক্ষা ও গবেষণার ওপর ৪ বছর (৮ সেমিস্টার) বিএড (অনার্স) ও মাস্টার্স ডিগ্রি প্রদান করা হয়।

প্রতি বছর এপ্রিল-মে মাসে ভর্তিচ্ছুকদের কাছ থেকে আবেদনপত্র আহবান করা হয়। ভর্তির নির্দিষ্ট নিয়মাবলীর রয়েছে। বিএড ও এমএড কোর্সের মেয়াদকাল ১০ মাস করে। মোট আসনের বিএড আবেদনপত্র বাছাইয়ের পর সরাসরি ভর্তি করা হয়। জুন মাসের মধ্যে ভর্তি প্রক্রিয়া সম্পন্ন করে জুলাই মাস থেকে বিএড ও এমএড কার্যক্রম শুরু হয়।

বি.এড (অর্নাস) ও এখানে ভর্তি হয়। সময় ৪ বছর (৮ সেমিস্টার)।আসন ১২০ টি। অনলাইনে আবেদন এরপরে SSC & HSC এর ফলাফল এর ভিত্তিতে ভর্তি প্রক্রিয়া সম্পন্ন করে জানুয়ারি /ফেব্রুয়ারি মাসে ক্লাস শুরু হয়।

## তথ্যসূত্র

বিষয়শ্রেণী:বাংলাদেশের শিক্ষক প্রশিক্ষণ মহাবিদ্যালয়
বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
সরই ইউনিয়ন

**সরই** বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।

## আয়তন
সরই ইউনিয়নের আয়তন ২৩,০৪০ একর (৯৩.২৪ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ১৪,৮৬৩জন। এর মধ্যে ১০,১৪৮জন মুসলিম, ১,৯০৫জন খ্রিস্টান, ১,৬৯৯জন বৌদ্ধ, ৩৭৯জন হিন্দু ও ৭৩২জন অন্যান্য ধর্মের অনুসারী।

নৃতাত্ত্বিকভাবে ১০,৬৬৭জন বাঙালি, ৪৬৯জন‌ মারমা, ২,১৩৮জন ম্রো, ১,০২৮জন ত্রিপুরা ও ৫৬১জন অন্যান্য।

## অবস্থান ও সীমানা
লামা উপজেলার সর্ব-উত্তরে সরই ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৩ কিলোমিটার। এ ইউনিয়নের দক্ষিণে গজালিয়া ইউনিয়ন; পশ্চিমে ফাইতং ইউনিয়ন, আজিজনগর ইউনিয়ন, চট্টগ্রাম জেলার লোহাগাড়া উপজেলার পুটিবিলা ইউনিয়ন ও চরম্বা ইউনিয়ন; উত্তরে চট্টগ্রাম জেলার লোহাগাড়া উপজেলার পুটিবিলা ইউনিয়ন ও বান্দরবান জেলাধীন সদর উপজেলার টংকাবতী ইউনিয়ন এবং পূর্বে বান্দরবান সদর উপজেলার টংকাবতী ইউনিয়ন ও রুমা উপজেলার গ্যালেংগ্যা ইউনিয়ন অবস্থিত।

## প্রশাসনিক কাঠামো
সরই ইউনিয়ন লামা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
* আন্ধারী জালামপুর
* আন্ধারী পাড়া
* কম্পোনিয়া পাড়া
* জোড়মনি
* ডলুছড়ি
* লেমুপালং
* হাসনাপাড়া
* কেয়াজুপাড়া
* ঠুন্যা পাড়া

## শিক্ষা ব্যবস্থা
২০১১ সালের আদমশুমারি অনুযায়ী সরই ইউনিয়নের সাক্ষরতার হার ৩১.৩%। এ ইউনিয়নে ১টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।

### শিক্ষা প্রতিষ্ঠান
:::কলেজ:::
কোয়ান্টাম কসমো স্কুল এন্ড কলেজ

↘️মাদরাসাঃ↘️
➡️রহমতখোলা শাহ্ আমজাদিয়া স্বতন্ত্র ইবতেদায়ী মাদ্রাসা। 
➡️রহমতখোলা শাহ্ আমজাদিয়া হেফজখানা।
➡️শাহ্ জব্বারিয়া হেফজেখানা, হাছনাপাড়া।

;মাধ্যমিক বিদ্যালয়
* সরই উচ্চ বিদ্যালয়

;প্রাথমিক বিদ্যালয়
* আন্ধারী জালামপুর সরকারি প্রাথমিক বিদ্যালয়
* আন্ধারী পাড়া সরকারি প্রাথমিক বিদ্যালয়
* কম্পোনিয়া পাড়া সরকারি প্রাথমিক বিদ্যালয়
* জোড়মনি সরকারি প্রাথমিক বিদ্যালয়
* ডলুছড়ি সরকারি প্রাথমিক বিদ্যালয়
* লেমুপালং সরকারি প্রাথমিক বিদ্যালয়
* হাসনাপাড়া সরকারি প্রাথমিক বিদ্যালয়

## যোগাযোগ ব্যবস্থা
সরই ইউনিয়নে যোগাযোগের প্রধান সড়ক হল লামা-সরই এবং সরই–লোহাগাড়া সড়ক। ,   এখানে  প্রধান যোগাযোগ মাধ্যম জীপগাড়ি,  মোটরসাইকেল, সিএনজি ইত্যাদি।

## হাট-বাজার
সরই ইউনিয়নের প্রধান হাট-বাজার হল সরই কেয়াজুপাড়া বাজার এবং হাছনা পাড়া বাজার। 

## জনপ্রতিনিধি
* বর্তমান চেয়ারম্যান: মোহাম্মদ ইদ্রিস 

## আরও দেখুন
* লামা উপজেলা
* লামা থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:লামা উপজেলার ইউনিয়ন
দিলারা বেগম

**দিলারা বেগম** (জন্ম: ৭ জানুয়ারি ১৯৫৪) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-২০ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

## আরও দেখুন
* ১০ম জাতীয় সংসদ নির্বাচন - ২০১৪
* বাংলাদেশের জাতীয় সংসদের সদস্যদের তালিকা

## তথ্যসূত্র

## বহিঃসংযোগ
* মাননীয় সংসদ সদস্য দিলারা বেগম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
রূপসীপাড়া ইউনিয়ন

**রূপসীপাড়া** বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।

## আয়তন
রূপসীপাড়া ইউনিয়নের আয়তন ২২,৪০০ একর (৯০.৬৫ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা  ১৪,৫১৬জন। এর মধ্যে ৮,২৮৫জন মুসলিম, ৪,৯৬৮জন বৌদ্ধ, ৪৩৯জন খ্রিস্টান, ১৮জন হিন্দু  ও ৮০৬জন অন্যান্য ধর্মের অনুসারী।

নৃতাত্ত্বিকভাবে ৯,১৮৮জন বাঙালি, ২,৫৫১জন‌ মারমা, ২,৪৯২জন ম্রো, ২৭০জন ত্রিপুরা ও ১৫জন অন্যান্য।

## অবস্থান ও সীমানা
লামা উপজেলার সর্ব-উত্তরে রূপসীপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে লামা সদর ইউনিয়ন, পশ্চিমে লামা পৌরসভা ও ফাঁসিয়াখালী ইউনিয়ন, দক্ষিণে আলীকদম উপজেলার চৈক্ষ্যং ইউনিয়ন এবং পূর্বে আলীকদম উপজেলার চৈক্ষ্যং ইউনিয়ন ও থানচি উপজেলার বলিপাড়া ইউনিয়ন অবস্থিত।

## প্রশাসনিক কাঠামো
রূপসীপাড়া ইউনিয়ন লামা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
* কলারঝিরি
* চিংকুমপাড়া
* দরদরী
* নয়াপাড়া
* রূপসীপাড়া
* শীলের তুয়া
* নাইক্ষ্যংমুখ

## শিক্ষা ব্যবস্থা
২০১১ সালের আদমশুমারি অনুযায়ী রূপসীপাড়া ইউনিয়নের সাক্ষরতার হার ২৫.৮%। এ ইউনিয়নে ১ টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
;নিম্ন মাধ্যমিক বিদ্যালয়
* রূপসীপাড়া নিম্ন মাধ্যমিক বিদ্যালয়
* লামা স্বপ্নকানন বিদ্যাপীঠ

;প্রাথমিক বিদ্যালয়
* কলারঝিরি মংপ্রুপাড়া সরকারি প্রাথমিক বিদ্যালয়
* চিংকুমপাড়া সরকারি প্রাথমিক বিদ্যালয়
* দরদরীপাড়া সরকারি প্রাথমিক বিদ্যালয়
* দরদরী সরকারি প্রাথমিক বিদ্যালয়
* নয়াপাড়া সরকারি প্রাথমিক বিদ্যালয়
* মাতামুহুরী সরকারি প্রাথমিক বিদ্যালয়
* রূপসীপাড়া সরকারি প্রাথমিক বিদ্যালয়
* শীলের তুয়া সরকারি প্রাথমিক বিদ্যালয়

## যোগাযোগ ব্যবস্থা
রূপসীপাড়া ইউনিয়নে যোগাযোগের প্রধান সড়ক হল লামা-রূপসীপাড়া সড়ক। প্রধান যোগাযোগ মাধ্যম জীপগাড়ি।

## খাল ও নদী
রূপসীপাড়া ইউনিয়নের পশ্চিম সীমান্ত দিয়ে বয়ে চলেছে মাতামুহুরী নদী।

## হাট-বাজার
রূপসীপাড়া ইউনিয়নের প্রধান প্রধান হাট-বাজারগুলো হল শীলের তুয়া বাজার, দরদরী আবু মিয়া বাজার, রূপসীপাড়া বাজার এবং নাইক্ষ্যংমুখ বাজার।

## জনপ্রতিনিধি
* বর্তমান চেয়ারম্যান: ছাচিং প্রু মার্মা

## আরও দেখুন
* লামা উপজেলা
* লামা থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:লামা উপজেলার ইউনিয়ন
ফাইতং ইউনিয়ন

**ফাইতং** বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।

## আয়তন
ফাইতং ইউনিয়নের আয়তন ১৬,০০০ একর (৬৪.৭৫ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা  ১৪,৭৩৪জন। এর মধ্যে ১১,৮২০জন মুসলিম, ২,৩৪৯জন বৌদ্ধ, ৩৩৪জন খ্রিস্টান, ২১৫জন হিন্দু  ও ১৬জন অন্যান্য ধর্মের অনুসারী।

নৃতাত্ত্বিকভাবে ১২,১২৪জন বাঙালি, ২,২১৬জন‌ মারমা, ৫৬জন ম্রো, ৩২৩জন ত্রিপুরা ও ১৫জন অন্যান্য।

## অবস্থান ও সীমানা
লামা উপজেলার সর্ব-উত্তরে ফাইতং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের পশ্চিমে ও উত্তরে আজিজনগর ইউনিয়ন, পূর্বে গজালিয়া ইউনিয়ন ও কক্সবাজার জেলার চকরিয়া উপজেলার বমু বিলছড়ি ইউনিয়ন এবং দক্ষিণে কক্সবাজার জেলার চকরিয়া উপজেলার বমু বিলছড়ি ইউনিয়ন অবস্থিত।

## প্রতিষ্ঠাকাল
২০১১ সালে ৪নং আজিজনগর ইউনিয়নকে বিভক্ত করে ৭নং ফাইতং ইউনিয়ন গঠন করা হয়।

## প্রশাসনিক কাঠামো
ফাইতং ইউনিয়ন লামা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
* চিউবতলী
* ঠাণ্ডাঝিরি
* মোল্লাঝিরি
* মহেশকাটা
* কামাইজ্যারঝিরি
* সোনাইছড়ি
* মনিন্দ্রপাড়া
* থানলাইপাড়া
* পুকখাইয়াঝিরি
* আমতলীপাড়া
* ধুইল্যাছড়ি
* মহেশখালীপাড়া
* বুড়ির চিকনঘোনা
* খেদার বাঁধ
* সুতাবাদী
* নয়াপাড়া
* রাঙ্গাঝিরি
* বড় মুসলিমপাড়া
* হেডম্যানপাড়া
* মংফোথোয়াই মেম্বারপাড়া
* ফাদুর ছড়া
* হরিণখাইয়া
* রাম্যখোলা
* মেঅং কারবারীপাড়া
* শিবাতলীপাড়া
* গলাছিরাপাড়া
* খন্দকিয়াপাড়া
* রোয়াজাপাড়া
* কারিয়ানপাড়া
* বাঙ্গালীপাড়া
* চিংদ্রক মুরুংপাড়া
* পোলাউপাড়া
* মেউন্দা

## শিক্ষা ব্যবস্থা
২০১১ সালের আদমশুমারি অনুযায়ী ফাইতং ইউনিয়নের সাক্ষরতার হার ৩২.৩%। এ ইউনিয়নে ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।

### শিক্ষা প্রতিষ্ঠান
;নিম্ন মাধ্যমিক বিদ্যালয়

* সোনাইছড়ি উচ্চ বিদ্যালয় ।

* আমতলী পাড়া মাস্টার মোঃ আব্দুল হাই উচ্চ বিদ্যালয় ।

* ফাইতং নিম্ন মাধ্যমিক বিদ্যালয়

;প্রাথমিক বিদ্যালয়

* আমতলী পাড়া মাস্টার মোঃ আব্দুল হাই বেসরকারি প্রাথমিক বিদ্যালয় ।

* খেদার বাঁধ সরকারি প্রাথমিক বিদ্যালয়
* চিউবতলী এন আই চৌধুরী সরকারি প্রাথমিক বিদ্যালয়
* থানলাইপাড়া সরকারি প্রাথমিক বিদ্যালয়
* পোলাউপাড়া সরকারি প্রাথমিক বিদ্যালয়
* ফাইতং নয়াপাড়া সরকারি প্রাথমিক বিদ্যালয়
* ফাইতং হেডম্যানপাড়া সরকারি প্রাথমিক বিদ্যালয়
* মেউন্দা মুসলিমপাড়া সরকারি প্রাথমিক বিদ্যালয়
* রোয়াজাপাড়া মৈত্রী সরকারি প্রাথমিক বিদ্যালয়
* শিবাতলীপাড়া সরকারি প্রাথমিক বিদ্যালয়

## যোগাযোগ ব্যবস্থা
ফাইতং ইউনিয়নে যোগাযোগের প্রধান সড়ক হল লামা-হারবাং সড়ক। প্রধান যোগাযোগ মাধ্যম জীপগাড়ি।

## খাল ও নদী
ফাইতং ইউনিয়নের মধ্য দিয়ে বয়ে চলেছে ফাইতং খাল, সোনাইছড়ি খাল এবং কারিয়ানপাড়া খাল।
## উল্লেখযোগ্য ব্যক্তিবর্গ

## জনপ্রতিনিধি
* বর্তমান চেয়ারম্যান: মোহাম্মদ ওমর ফারুক 

## আরও দেখুন
* লামা উপজেলা
* লামা থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:লামা উপজেলার ইউনিয়ন
ইমান আহমেদ আবদ এল আতি

**ইমান আহমেদ আবদ এল আতি** (৯ সেপ্টেম্বর ১৯৮০- ২৫শে সেপ্টেম্বর ২০১৭) কে বিশ্বের সবচেয়ে স্থূলাকার জীবিত নারী ছিলেন, যাকে ইতিহাসে (ক্যারল যগরের পরে) দ্বিতীয় সর্বাধিক স্থূলাকার নারী বলে মনে করা হয়। তার প্রাথমিক ওজন প্রায়  হতে পারে বলে মনে করা হয়।

## প্রথম জীবন
আবদ এল আতি একজন মিশরীয় ছিলেন। তার পরিবারের বর্ণনা মতে জন্মের সময় তার ওজন ছিল । থাইরয়েড সমস্যার আক্রান্ত হওয়ার ফলে তার বিদ্যালয়ে যাওয়া বন্ধ হয়ে যায়। তিনি আলেকজান্দ্রিয়ায় বসবাস করতেন।

## চিকিৎসা
২০১৭-এর ফেব্রুয়ারিতে আবদ এল আতি ভারতে আসেন যেখানে মুফাজাল লাকদাওয়ালার নেতৃত্বে একদল ডাক্তার কর্তৃক তাকে সফলভাবে বারিয়াটিক সার্জারি করা হয়। ডাক্তারদের মধ্যে ছিলেন একজন এন্ড্রক্রিনলোজিস্ট, একজন বক্ষ চিকিৎসক, একজন হৃদরোগ বিশেষজ্ঞ, একজন কার্ডিয়াক সার্জন, দুজন বারিয়াটিক সার্জন, দুজন ইনটেন্সিভিস্ট, এবং তিনজন এনিসথেসিস্ট। অস্ত্রোপচারের পর তিনি কয়েক মাস মুম্বাইয়ে অবস্থান করেন। তাকে দুটি অস্ত্রোপচার, এবং পরবর্তী সাড়ে তিন বছরে ওজন কমিয়ে  কম ওজনদার হিসেবে প্রস্তুত করার উদ্দেশ্যে রাখা হয়েছিল।
## মৃত্যু
আবদ এল আতি ২০১৭ সালের ২৫শে সেপ্টেম্বর, সোমবার তার ৩৭তম জন্মবার্ষিকীর ১৬দিন পর হৃদরোগ ও কিডনি বিকল সহ কমরবিড অবস্থায় পতিত হয়ে, বুর্জীল হাসপাতাল, আবুধাবি, সংযুক্ত আরব আমিরাতে মারা যান, যেখানে তিনি মে মাস থেকে চিকিৎসারত ছিলেন।

## তথ্যসূত্র

## বহিঃসংযোগ
* চিত্র
* Eman Ahmed, once ‘world’s heaviest woman’ dies: 10 things to know about her stay in India

বিষয়শ্রেণী:১৯৮০-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:আলেকজান্দ্রিয়ার ব্যক্তি
বিষয়শ্রেণী:অতিস্থূলতা
ফরিদা ইয়াসমিন (সাংবাদিক)

**ফরিদা ইয়াসমিন** (জন্ম ১ জুন ১৯৬৩) একজন বাংলাদেশী সাংবাদিক। তিনি বাংলাদেশ জাতীয় প্রেসক্লাবের প্রথম নির্বাচিত নারী সভাপতি। দৈনিক ইত্তেফাক পত্রিকায় কর্মরত ইয়াসমিন এর পূর্বে জাতীয় প্রেসক্লাবের যুগ্ম সাধারণ সম্পাদক ছিলেন। তিনি বাংলাদেশ উইমেন জার্নালিস্ট নেটওয়ার্ক এবং বাংলাদেশ উইমেন জার্নালিস্ট ফোরামের উপদেষ্টা। এছাড়া বাংলাদেশ জার্নালিস্ট ফোরাম অ্যাগেনিস্ট ট্রাফিকিংয়ের সভাপতির দায়িত্ব পালন করছেন। মিডিয়াতে নারীর ক্ষমতায়নে কাজ করায় ২০১৭ সালের ৭ মে তারিখে তিনি যুক্তরাষ্ট্রের হাউস অব রিপ্রেজেন্টটেটিভ থেকে তিনি বিশেষ কংগ্রেশনার রিকোগনিশন এবং নিউ ইয়র্ক সিটির পাবলিক অ্যাডভোকেট অফিস থেকে পেয়েছেন ‘কংগ্রেসনাল স্পেশাল সার্টিফিকেট’।

## প্রারম্ভিক জীবন
ফরিদা ইয়াসমিনের জন্ম নরসিংদী জেলার রায়পুরা উপজেলার দৌলতকান্দি গ্রামে। তার বাবার নাম সাখাওয়াৎ হোসেন ভুঁইয়া এবং মায়ের নাম জাহানারা হোসেন। ৫ বোন এবং ৪ ভাইয়ের মধ্যে তিনি সবার বড়। নরসিংদী জেলার শিবপুর বালিকা উচ্চ বিদ্যালয় থেকে এসএসসি এবং ইডেন কলেজ থেকে এইচএসসি সম্পন্ন করেন ফরিদা ইয়াসমিন।

পরবর্তীতে ঢাকা বিশ্ববিদ্যালয়ের গণযোগাযোগ ও সাংবাদিক বিভাগ থেকে ১৯৯০ সালে স্নাতকোত্তর সম্পন্ন করেন তিনি। এছাড়া তিনি যুক্তরাষ্ট্রের ওকলাহোমা ইউনিভার্সিটি থেকে সাংবাদিকতায় উচ্চতর প্রশিক্ষণ নিয়েছেন। 

## কর্মজীবন
ফরিদা ইয়াসমিন ১৯৮৯ সালে বাংলার বানী পত্রিকার মাধ্যমে সাংবাদিকতার চাকুরী শুরু করেন। এর আগে বিশ্ববিদ্যালয়ে পড়াশোনাকালীন সময় থেকেই তিনি বিভিন্ন সাপ্তাহিক ম্যগাজিনে নিয়মিত কাজ করতেন। বাংলার বাণী ছাড়াও তিনি মুক্তকন্ঠেও কাজ করেছেন। ১৯৯৯ সাল থেকে তিনি দৈনিক ইত্তেফাক পত্রিকায় কর্মরত আছেন। ২০০১ সালে জাতীয় প্রেসক্লাবের সদস্য হন ফরিদা ইয়াসমিন। ২০১২, ২০১৩ এবং ২০১৪ সালে বাংলাদেশ জাতীয় প্রেসক্লাবের যুগ্ম সাধারণ সম্পাদকের দায়িত্ব পালন করেন তিনি। তিনি সাউথ এশিয়ান ওমেনস মিডিয়া ফোরামের যুগ্ম সম্পাদক এবং এ ফোরামের প্রতিষ্ঠাতা সদস্য। ২০১৬ সালে তিনি ঢাকা বিশ্ববিদ্যালয় গণযোগাযোগ ও সাংবাদিকতা অ্যালামনাই অ্যাসোসিয়েশনের সহ-সভাপতি নির্বাচিত হন। 

## প্রকাশিত বই
* ভাষা আন্দোলন ও নারী, ২০০৫
* উজ্জ্বল নারীর মুখোমুখি, ২০০৫
* ইতিহাসের আয়নায় বঙ্গবন্ধু, ২০১৭

## পুরস্কার ও সম্মাননা
* বাংলাদেশ মহিলা পরিষদ পদক
* উইমেন লিড দ্য নেশন পুরস্কার
* জাতীয় প্রেস ক্লাব লেখক সম্মাননা

## পারিবারিক জীবন
ফরিদা ইয়াসমিনের স্বামী প্রখ্যাত সাংবাদিক নঈম নিজাম। এ দম্পতির এক ছেলে মাহির আবরার এবং এক কণ্যা নুজহাত পূর্ণতা।

## তথ্যসূত্র

বিষয়শ্রেণী:বাংলাদেশী নারী সাংবাদিক‎
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৬৩-এ জন্ম
বিষয়শ্রেণী:ইডেন মহিলা কলেজের প্রাক্তন শিক্ষার্থী
বিষয়শ্রেণী:বাংলাদেশী লেখিকা
বিষয়শ্রেণী:নরসিংদী জেলার ব্যক্তি
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশী সংবাদপত্র সম্পাদক
সোনারায় সংগলশী ডিগ্রী কলেজ

**সোনারায় সংগলশী ডিগ্রী কলেজ** বাংলাদেশের নীলফামারী জেলার সংগলশী ও সোনারায় ইউনিয়নে অবস্থিত একটি কলেজ। এ কলেজটির মোট আয়তন প্রায় ১৩ একর। দিনাজপুর শিক্ষাবোর্ড ও জাতীয় বিশ্ববিদ্যালয়ের অধীনস্থ এই কলেজটিতে উচ্চ মাধ্যমিক, স্নাতক পর্যায়ের শিক্ষা প্রদান করা হয়।

## ইতিহাস
সোনারায় সংগলশী ডিগ্রী কলেজ ১৯৬২ সালের ১লা আগস্ট প্রতিষ্ঠা লাভ করে। কলেজটিকে সরকারিকরণ করা হয় ১৯৭৯ সালের ৭ই মে। প্রাতিষ্ঠাকালীন অধ্যক্ষ ছিলেন জনাব মোঃ রেজাউর রহমান এবং সরকারিকরণকালীন অধ্যক্ষ ছিলেন জনাব মোঃ আনছার আলী।

## অনুষদ ও বিভাগ
বর্তমানে কলেজটিতে উচ্চ মাধ্যমিক ( দিনাজপুর বোর্ড ), স্নাতক (পাস), স্নাতক (সম্মান) ( জাতীয় বিশ্ববিদ্যালয় ) শ্রেণীতে শিক্ষা প্রদান করা হয়।

## কলেজের তথ্য
### গ্রন্থাগার
কলেজটির নিজস্ব একটি গ্রন্থাগার আছে।

### খেলার মাঠ
কলেজটির কাম্পাসে শিক্ষার্থীদের জন্য একটি সুবিশাল মাঠ রয়েছে।

## তথ্যসূত্র



## বহিঃসংযোগ
*

বিষয়শ্রেণী:১৯৬২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:নীলফামারী জেলার মহাবিদ্যালয়
ব্লখ তরঙ্গ

**ব্লখ তরঙ্গ** হলো পর্যায়ক্রমে পুনরাবৃত্ত পরিবেশে অবস্থিত কণা, সাধারণত স্ফটিকের মধ্যে অবস্থিত ইলেক্ট্রন-এর নির্দেশক এক ধরনের তরঙ্গ ফাংশন। একে ব্লখ ফাংশন বা ব্লখ দশা বা ব্লখ তরঙ্গফাংশন নামেও ডাকা হয়। সুইস পদার্থবিজ্ঞানী ফেলিক্স ব্লখের নামানুসারে এর নামকরণ করা হয়েছে। তরঙ্গফাংশন ψ একটি ব্লখ তরঙ্গ হবে যদি নিম্নোক্ত নীতি মেনে চলে-

:\psi(\mathbf{r}) = \mathrm{e}^{\mathrm{i} \mathbf{k}\cdot\mathbf{r}} u(\mathbf{r})
যেখানে r হলো অবস্থান, ψ হলো ব্লখ তরঙ্গ, u হলো পর্যায়ক্রমিক ফাংশন, k একটি স্ফটিক তরঙ্গ ভেক্টর, e হলো ইউলার্স ধ্রুবক i হলো কল্পিত একক। ব্লখ তরঙ্গ মূলত ব্লখের উপপাদ্যের জন্য গুরুত্বপূর্ণ। কারণ এর দ্বারা একটি ইলেক্ট্রনের স্ফটিক দশায় স্টেশনারী স্টেট- এই সমীকরণ দ্বারা ব্যাখ্যা সম্ভব।

## প্রয়োগ ও ফলাফল
ব্লখের তরঙ্গের সবচেয়ে সাধারণ উদাহরণ হলো স্ফটিকের মধ্যস্থ ইলেক্ট্রন।
উদাহরণস্বরূপঃ
::::\psi(\mathbf{r}) = \mathrm{e}^{\mathrm{i}\mathbf{k}\cdot\mathbf{r}} u(\mathbf{r})

## ইতিহাস এবং সংশ্লিষ্ট কিছু সমীকরণ
১৯২৮ সালে ফেলিক্স ব্লখ দ্বারা ব্লখ দশার ধারণাটি সর্বপ্রথম উপস্থাপিত হয়েছিল ঘন স্ফটিক পদার্থের ভেতর দিয়ে ইলেক্ট্রন প্রবাহ বর্ণনা করার জন্য। জর্জ উইলিয়াম হিল (১৮৭৭),গ্যাস্টন ফ্লকুয়েট (১৮৮৩),আলেকজাণ্ডার লিয়াপুনভ (১৮৯২) পৃথক পৃথকভাবে এই ধরনের ফাংশন আবিষ্কার করেছিলেন। কিন্তু তারা শুধুমাত্র অন্তরীকরণেই এ ধরনের সমীকরণের মতো ফাংশনের গাণিতিক ব্যবহার করতেন। কিন্তু সর্বপ্রথম ব্লখ-ই পদার্থবিজ্ঞানে এর ব্যবহার করেন।

## তথ্যসূত্র

বিষয়শ্রেণী:তরঙ্গ
বিষয়শ্রেণী:কোয়ান্টাম অবস্থা
আব্দুল মালেক (রাজনীতিবিদ)

**মো: আব্দুল মালেক** (১৫ জানুয়ারি ১৯৪৭) বাংলাদেশী রাজনীতিবিদ এবং নওগাঁ-৫ আসনের সাবেক সংসদ সদস্য। তিনি মে ২০১৩ সালে উপ-নির্বাচনে বাংলাদেশ আওয়ামী লীগ প্রার্থী হিসেবে প্রথমবার সংসদ সদস্য হিসেবে নির্বাচিত হন এবং ২০১৪ সালে দ্বিতীয় বার সংসদ সদস্য নির্বাচিত হন।  বর্তমানে তিনি নওগাঁ জেলা আওয়ামীলীগ এর সভাপতির দায়িত্ব পালন করছেন।

## জন্ম ও শিক্ষাজীবন
মো: আব্দুল মালেকের পৈতৃক বাড়ি নওগাঁও জেলার সদর উপজেলার উকিলপাড়া গ্রামে। তিনি স্নাতকোত্তর ডিগ্রি অর্জন করেছেন।

## কর্মজীবন
পেশায় ব্যবসায়ী মো: আব্দুল মালেক রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বার সংসদ সদস্য নির্বাচিত হয়েছেন।

## রাজনৈতিক জীবন
১৯৬২ সালে ছাত্রলীগের প্রাথমিক সদস্য, ১৯৬৬ সালে রাজশাহী কলেজ ছাত্রলীগের সঙ্গে যুক্ত হন। ১৯৭২ থেকে ১৯৭৫ সাল পর্যন্ত নওগাঁ জেলা(তৎকালীন মহকুমা) ছাত্রলীগের সভাপতি এর দায়িত্ব পালন করেন।

উল্লেখ্য যে, ১৯৭৫ সালে বঙ্গবন্ধু সপরিবারে হত্যার পর রাজনৈতিক কারণে কারাগারে আটক হন।

১৯৭৭ থেকে ১৯৮৮ সাল পর্যন্ত নওগাঁ জেলা যুবলীগের সভাপতি। এসময় তিনি ২ বার নওগাঁ সদরের চন্ডিপুর ইউনিয়ন এর চেয়ারম্যান নির্বাচিত হন । পরবর্তিতে নওগাঁ জেলা আওয়ামী লীগ এর সাধারণ সম্পাদক নির্বাচিত হন।

ওয়ান ইলেভেনের সময়ও উনার বিরুদ্ধে কোন মামলা বা দুর্নীতির অভিযোগ ছিলো না। এই সময়ও উনি দলের পক্ষে অনেক শক্ত ভুমিকা পালন করেন। এই সময় উনি নওগাঁর সকল মুক্তিযোদ্ধাদের সুসংগঠিত করার উদ্দেশ্যে "মুক্তিযোদ্ধা ৭১" নামে একটি সংগঠন খোলেন যার সভাপতি তিনি।

তিনি ২০০৯ সালের জানুয়ারি থেকে ২০১৩ এর এপ্রিল পর্যন্ত উপজেলা চেয়ারম্যান ছিলেন, শুধু তাই নয় সকল ভোট কেন্দ্রেই বিজয়ী ছিলেন যা ছিল সাধারণ মানুষের প্রতি অনবদ্য আস্থার এক নিদর্শন।

২০১৩ সালে তৎকালীন সাংসদ আব্দুল জলিল মারা যাবার পর ঐ আসনে সংসদ সদস্য হিসেবে তিনি দলীয় মনোনয়ন পেয়ে নির্বাচিত হন। ৯ম জাতীয় সংসদের যোগাযোগ মন্ত্রণালয় সম্পর্কিত সংসদীয় স্থায়ী কমিটির সদস্য এবং ১০ম জাতীয় সংসদের খাদ্য মন্ত্রণালয় সম্পর্কিত সংসদীয় স্থায়ী কমিটির সদস্য এর দায়িত্ব পালন করেন।

দীর্ঘ প্রায় ২৩ বছর নওগাঁ জেলা আওয়ামীলীগ এর সাধারণ সম্পাদকের দায়িত্ব পালনের পর ২০১৪ সালের ডিসেম্বরে নওগাঁ জেলা আওয়ামীলীগ এর সম্মেলনে সভাপতি নির্বাচিত হন। ৩১ মার্চ, ২০২২ এ অনুষ্ঠিত নওগাঁ জেলা আওয়ামীলীগ এর সম্মেলনে পুনরায় সভাপতি নির্বাচিত হন। 

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নওগাঁ জেলার রাজনীতিবিদ
বিষয়শ্রেণী:নওগাঁ জেলার ব্যক্তি
ইসরাফিল আলম

**মো: ইসরাফিল আলম** (১৩ মার্চ ১৯৬৬ - ২৭ জুলাই ২০২০) বাংলাদেশী রাজনীতিবিদ যিনি নওগাঁ-৬ আসনের সংসদ সদস্য ছিলেন।

## জন্ম ও শিক্ষাজীবন
মো: ইসরাফিল আলমের পৈতৃক বাড়ি নওগাঁও জেলার রাণীনগর উপজেলার ঝিনা গ্রামে। তিনি এমবিএ এবং এলএলবি ডিগ্রি অর্জন করেছিলেন।

## কর্মজীবন
পেশায় ব্যবসায়ী মো: ইসরাফিল আলম রাজনীতির সঙ্গে সক্রিয়ভাবে যুক্ত ছিলেন। তিনি দুইবার সংসদ সদস্য হিসাবে নির্বাচিত হয়েছিলেন। অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের বোর্ড অব ট্রাস্টির চেয়ারম্যান ও ফার্স্ট ফাইন্যান্স লিমিটেডের পরিচালনা পর্ষদের চেয়ারম্যান ছিলেন। বাংলাদেশ জাতীয় পল্লী উন্নয়ন সমবায় ফেডারেশনের তিনবার নির্বাচিত হয়ে চেয়ারম্যান হিসেবে দায়িত্ব পালন করেন। 

শ্রমিক সংগঠনের নেতা হিসেবে তিতাস কর্মচারী ইউনিয়ন শ্রমিক লীগের মাধ্যমে রাজনীতিতে আসেন। তিনি ঢাকা মহানগর শ্রমিক লীগের সাধারণ সম্পাদকের দায়িত্ব পালন করেন। ২০০৮ সালে নবম জাতীয় সংসদ নির্বাচনে নওগাঁ-৬ আসন থেকে প্রথমবার সংসদ সদস্য নির্বাচিত হন। এরপর ২০১৪ সালে দশম জাতীয় সংসদ নির্বাচন ও ২০১৮ সালে একাদশ জাতীয় সংসদ নির্বাচনে একই আসন থেকে বিজয়ী হন। সংসদে তিনি শ্রম ও কর্মসংস্থান মন্ত্রণালয়-সংক্রান্ত স্থায়ী কমিটির সদস্য ছিলেন। তৃণমূল রাজনীতেতে নওগাঁ জেলা আওয়ামী লীগের যুগ্ম সাধারণ সম্পাদকের দায়িত্ব পালন করেন। 

## মৃত্যু
ইসরাফিল আলম ২০২০ সালের ২৭ জুলাই রাজধানীর স্কয়ার হাসপাতালে চিকিৎসাধীন অবস্থায় মৃত্যুবরণ করেন। ৬ জুলাই ইসরাফিল আলমের করোনাভাইরাস শনাক্ত হলেও ১৫ জুলাই তার করোনা নেগেটিভ আসে। 

## তথ্যসূত্র

বিষয়শ্রেণী:১৯৬৬-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:নওগাঁ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:নওগাঁ জেলার ব্যক্তি
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
ওমর ফারুক চৌধুরী

**ওমর ফারুক চৌধুরী** (০২ জানুয়ারি ১৯৬০) হলেন বাংলাদেশী রাজনীতিবিদ এবং রাজশাহী-১ আসনের সাবেক সংসদ সদস্য। তিনি ২০০৮ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছিলেন।

## জন্ম ও শিক্ষাজীবন
ওমর ফারুক চৌধুরীর পৈতৃক বাড়ি রাজশাহী জেলার তানোর উপজেলা তিনি এলএলবি ডিগ্রি অর্জন করেছেন।

## কর্মজীবন
পেশায় আইনজীবী ওমর ফারুক চৌধুরী রাজনীতির সঙ্গে সক্রিয় ভাবে যুক্ত আছেন। তিনি রাজশাহী-১ আসনে বাংলাদেশ আওয়ামী লীগ প্রার্থী হিসেবে ২০০৮ সালের নবম, ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে সদস্য মনোনীত হন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## সমালোচনা

৭ জুলাই ২০২২ গোদাগাড়ীর রাজাবাড়ী ডিগ্রি কলেজের অধ্যক্ষ সেলিম রেজাকে বেপরোয়াভাবে ওমর ফারুক লাথি, কিল-ঘুসি ও হকি স্টিক দিয়ে ১৫ মিনিট ধরে আঘাত করেছেন বলে অভিযোগ পাওয়া গিয়েছে। এতে শিক্ষকের শরীরের বিভিন্ন স্থানে কালশিরা জমেছে। প্রত্যক্ষদর্শীর সুত্রে জানা গিয়েছে রাতে নগরীর নিউমার্কেট সংলগ্ন এমপি ওমর ফারুক চৌধুরীর মালিকানা ওমর থিম প্লাজার চেম্বারে এ ঘটনা ঘটেছে।

১৪ জুলাই এমপি ফারুকের পক্ষ থেকে একটি সংবাদ সম্মেলন করা হয়। সেখানে ফারুকের পাশে বসে অধ্যক্ষ সেলিম দাবি করেন, অধ্যক্ষ ফোরামের সদস্যরা উত্তেজিত হয়ে নিজেরা নিজেরাই ধাক্কাধাক্কি করেছেন। সংসদ সদস্য তাদের নিবৃত্ত করেছেন। তিনি এমপি কর্তৃক নির্যাতিত হয়েছেন এ খবরটি মিথ্যা বলে দাবী করেন এবং জানান শিক্ষকরা মারামারি করে যে আঘাত পেয়েছেন তার জন্যই তিনি চিকিৎসা নিতে গিয়েছেন। তবে বাংলাদেশ কলেজশিক্ষক সমিতির রাজশাহী জেলা শাখার সভাপতি শফিকুর রহমান বলেছেন, অধ্যক্ষ সংসদ সদস্যের কাছে মার খেয়েছেন বলে তাঁর কাছে স্বীকার করেছিলেন। পত্রপত্রিকায় সংবাদ প্রকাশিত হওয়ার কারণে অধ্যক্ষ সংসদ সদস্য ওমর ফারুক চৌধুরীর ভয়ে এখন তিনি ঘটনা অস্বীকার করছেন। সংবাদ সম্মেলনে সাংবাদিকেরা অধ্যক্ষ সেলিম রেজার চোখের নিচে কালো দাগ কেন জিজ্ঞেস করেন এবং বাঁ হাতের কনুইয়ের ক্ষত দেখতে চান। এ সময় অধ্যক্ষ তাঁর হাত দুটি টেবিল থেকে নিচে নামিয়ে নেন। তিনি কিছুতেই কনুই দেখাতে রাজি হননি। 

২০১৯ সালে উপজেলা নির্বাচনের পূর্বে নির্বাচন কমিশন সাংসদ ওমর ফারুক চৌধুরীকে আচরণবিধি লঙ্ঘন করার অভিযোগে নির্বাচনী এলাকা ছাড়ার নির্দেশ দিয়ে চিঠি দেয়। চিঠিতে বলা হয়, তিনি একজন প্রার্থীর পক্ষে ভোট চাচ্ছেন। কিছু ভোটারকে ভোট কেন্দ্রে না যাওয়ার নির্দেশ এবং একজন চেয়ারম্যান প্রার্থীকে হত্যার হুমকি দিয়ে বক্তব্য রেখেছেন। তাই ১০ মার্চে উপজেলা নির্বাচন অনুষ্ঠিত হওয়ার আগ অবধি তিনি যেন এলাকায় না যান। যদিও ফারুক এই অভিযোগ অস্বীকার করেন।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
প্রোটেরোজোয়িক

**প্রোটেরোজোয়িক** () একটি ভূতাত্ত্বিক কল্প যা পৃথিবীর জটিল জীবনের বিস্তারের পূর্বের সময়কে উপস্থাপিত করে। *প্রোটেরোজোয়িক* শব্দটি গ্রিক থেকে এসেছে এবং এর অর্থ হল "পূর্বের জীবন"। গ্রিক শব্দ "প্রোটেও"-এর অর্থ প্রাক্তন" এবং "জোয়িক" শব্দেরঅর্থ "জীবিত প্রাণী"। প্রোটেরোজোয়িক কল্প ২৫০০ মা থেকে ৫৪১ মা (মিলিয়ন বছর আগে) পর্যন্ত প্রসারিত হয়েছে, এবং এটি প্রাক্-ক্যাম্ব্রিয়ান সাপিয়েইনের সবচেয়ে সাম্প্রতিক অংশ। এই যুগকে পৃথিবীর বায়ুমণ্ডলে অক্সিজেনের উপস্থিতি এবং প্রথম জটিল জীবনধারার গঠন (যেমন ট্রিলোবাইট বা কোরাল) এর সময়কাল হিসাবে বর্ণনা করা যেতে পারে। এটি তিনটি ভূতাত্ত্বিক মহাপর্যায়ে বিভক্ত (প্রাচীনতম থেকে সর্বনিম্ন পর্যন্ত): প্যালিওপ্রোটেরোজোয়িক, মেসোপ্রোটেরোজোয়িক এবং নেওপ্রোটেরোজোয়িক। 

প্যালিওপ্রোটেরোজোয়িকের সময় প্রাচীন বায়ুমন্ডল বর্তমানের অক্সিজেনযুক্ত বায়ুমণ্ডলে রূপান্তরিত হয়েছিল। বেশ কয়েকটি হিমবাহ, যা  নেওপ্রোটেরোজোয়িক যুগের শুরুর দিকে ক্রায়োজেনীয় সময়ে পৃথিবীকে সম্পূর্ণ ভাবে বরফে আবরিত করেছিল এবং এডিয়াকয়ারিয়ান যুগে (৬৩৫ থেকে ৫৪১ মা) প্রচুর পরিমাণে নরম-শরীরের বহুকোষী জীবের বিবর্তন দ্বারা চিহ্নিত এবং পৃথিবীতে জীবনের প্রথম জীবাশ্মের প্রমাণ পাওয়া যায়।

## প্রোটেরোজোয়িক রেকর্ড
প্রোটেরোজোয়িক কল্পের ভূতাত্ত্বিক রেকর্ড পূর্ববর্তী আর্কিয়ান কল্পের চেয়ে আরও বেশি। আর্কিয়ান কল্পে গভীর জলের বিপরীতে প্রোটেরোজোয়িক কল্পের অগভীর এপিকন্টিনেন্টাল সমুদ্র মধ্যে রয়েছে অতিরিক্ত বৈশিষ্ট্যের উপস্থিত। উপরন্তু, আর্কিয়ন কল্প থেকে প্রোটেরোজোয়িক কল্পের পাথরের অনেক কম রূপান্তরের ঘটনা দেখা যায় এবং অনেক ক্ষেত্রে অবিকৃত পাথর দেখা যায়। এই পাথরগুলির গবেষণা থেকে দেখা গিয়েছে যে প্রোটেরোজোয়িক কল্পের বিশাল মহাদেশীয় সংমিশ্রণটি অব্যাহত রেখেছিল যা আর্কিয়ান কল্পের শেষে শুরু হয়েছিল। এছাড়াও প্রোটেরোজোয়িক কল্প নির্দিষ্ট মহাদেশীয় চক্র এবং সম্পূর্ণরূপে আধুনিক পর্বতের গঠন বা সৃষ্টির কার্যকলাপের (অরণ্য) বৈশিষ্ট্যযুক্ত।

## জীবন

প্রথম উন্নত একক কোষী, ইউক্যারিয়োটস এবং বহু-কোষী জীবন, ফ্রান্সভিলিয়ান শ্রেনির জীবাশ্ম, সেই সময়ে প্রায় মুক্ত অক্সিজেন সংগ্রহের সাথে মিলছে।  অক্সিডাইজড নাইট্রেটগুলির বৃদ্ধিকে ইউক্যারিয়োটস ব্যবহার করে সায়নব্যবটেরিয়ার বিরোধিতা করতে। প্রোটেরোজোয়িকের সময় মাটোকন্ড্রিয়া (প্রায় সব ইউক্যারিয়োটস পাওয়া যায়) এবং ক্লোরোপ্লাস্টের মধ্যে পাওয়া যায় প্রথম সিম্বিয়ানিক সম্পর্ক (গাছপালা এবং কিছু প্রোটিস্ট শুধুমাত্র) এবং তাদের বিবর্তন হয়েছে।

ইউক্যারিয়োটিক গ্লিটমার্কেস উদ্ভিদ সায়ানব্যাকটেরিয়ার সম্প্রসারণ না করে বেঁচে থাকতে পাড়ে না। আসলে, প্রায় ১২০০ মিলিয়ন বছর আগে প্রোটেরোজোয়িকের সময় স্ট্রোমোলোইট তাদের সর্বশ্রেষ্ঠ প্রাচুর্য এবং বৈচিত্র্য পৌঁছেছিল।

ঐতিহাসিক ভাবে ক্রিস্টোজোয়িক এবং ফ্রেনেরোজোয়িক ইনের মধ্যে সীমানাটি ক্যামব্রিয়ান সময়কালের মধ্যে স্থাপন করা হয়েছিল যখন ত্রিবলবত ও আর্কিওসিথেডসহ পশুদের প্রথম জীবাশ্ম আবির্ভূত হয়েছিল। বিংশ শতাব্দীর দ্বিতীয়ার্ধে প্রোটেরোজোয়িক যুগের পাথরগুলিতে বেশ কিছু জীবাশ্ম পাওয়া যায়, কিন্তু প্রোটেরোজোয়িকের উপরের সীমানাটি ক্যামব্রিয়ান সময়কালের মধ্যে স্থির থাকে, যা বর্তমান সময়ের থেকে ৫৪১ মিলিয়ন বছর পূর্বে অবস্থিত।

## তথ্যসূত্র

## বহিঃসংযোগ

বিষয়শ্রেণী:পৃথিবীর ভূতাত্ত্বিক ইতিহাস
রোকসানা ইয়াসমিন ছুটি

**রোকসানা ইয়াসমিন ছুটি** (জন্ম: ১ জুলাই ১৯৭০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-২৬ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

## জন্ম ও শিক্ষাজীবন
১৯৭০ সালের ২৪ এপ্রিল রোকসানা ইয়াসমিন ছুটির জন্ম হয় এবং তিনি বি.এ. ডিগ্রী পর্যন্ত পড়াশুনা করেন।

## রাজনৈতিক জীবন
২০১৪ সালে বাংলাদেশ আওয়ামী লীগের প্রার্থী হিসাবে তিনি সংরক্ষিত আসন থেকে সংসদ সদস্য নির্বাচিত হন। তিনি সংসদীয় দলের সদস্য ছিলেন।

## আরও দেখুন
* ১০ম জাতীয় সংসদ নির্বাচন - ২০১৪;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ
* মাননীয় সংসদ সদস্য রোকসানা ইয়াসমিন ছুটি  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:মাদারীপুর জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:১৯৫৯-এ জন্ম
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
আইয়ারী

**আইয়ারী** () হচ্ছে ২০১৮ সালে মুক্তিপ্রাপ্ত ভারতীয় বলিউড অ্যাকশন, অপরাধ ও রোমাঞ্চকর চলচ্চিত্র। এটি লিখেছেন এবং পরিচালনা করেছেন নীরাজ পান্ডে। এই চলচ্চিত্রটি শীতল ভাটিয়া, ধবল গাড়া, জয়ন্তীলাল গাড়া করণ শাহ ও মোশন পিকচার্স ক্যাপিটাল প্রযোজনা করেছে এবং রিলায়েন্স এন্টারটেইনমেন্ট ও পেন স্টুডিওজ এটি পরিবেশন করেছে। এই চলচ্চিত্রের মুল চরিত্রে অভিনয় করেছেন সিদ্ধার্থ মালহোত্রা, মনোজ বাজপেয়ী এবং রাকুল প্রীত সিং। এটি ২০১৮ সালের ১৬ ফেব্রুয়ারি মুক্তি পায়।

## অভিনয়শিল্পী
* সিদ্ধার্থ মালহোত্রা – মেজর জয় বকশি
* মনোজ বাজপেয়ী – কর্নেল আভে সিং
* রাকুল প্রীত সিং – সনিয়া গুপ্তা
* পূজা চোপড়া – ক্যাপ্টেন মায়া সেমওয়াল
* কালী প্রসাদ মুখার্জি – ভিমা
* আদিল হুসাইন – মুকেশ কাপুর
* কুমুদ মিশ্রা – রিটায়ার্ড লেফটেন্যান্ট জেনারেল গুরীন্দর সিং
* নাসিরুদ্দিন শাহ্ – বাবুরাও শাস্ত্রী
* অনুপম খের – তারিক আলী
* প্যাট্রিক ক্লার্ক – রজার
* বিক্রম গোখালে – জেনারেল প্রতাপ মালিক
* রাজেশ তাউলাং – ব্রিগেডিয়ার কে. শ্রীনিভাস
* নিবেদিতা ভট্টাচার্য – সাংবাদিক

## অগ্রগতি
এই চলচ্চিত্রটি সম্পর্কে ২০১৭ সালের এপ্রিল মাসে ঘোষণা করা হয়েছে। এটি ভারতের দিল্লি, কাশ্মীর, যুক্তরাজ্যের লন্ডনে এবং কায়রোতে ধারণ করা হয়েছে।

## সাউন্ডট্রেক

## মুক্তি
এই চলচ্চিত্রটি ২০১৮ সালের ২৬ জানুয়ারি মুক্তির জন্য নির্ধারণ করা হয়েছিল কিন্তু পদ্মাবতের সাথে সংঘর্ষ এড়াতে এটি ২০১৮ সালের ৯ ফেব্রুয়ারি মুক্তির জন্য পুনঃনির্ধারণ করা হয়েছে।

## তথ্যসূত্র

## বহিঃসংযোগ
* 
* 
* 
* বলিউডহাঙ্গামায় আইয়ারী

বিষয়শ্রেণী:২০১৮-এর চলচ্চিত্র
বিষয়শ্রেণী:২০১৮-এর ভারতীয় চলচ্চিত্র
বিষয়শ্রেণী:চলচ্চিত্রে ভারতীয় সেনাবাহিনী
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:২০১০-এর দশকের পশ্চাদ্ধাবন চলচ্চিত্র
বিষয়শ্রেণী:ভারতীয় পশ্চাদ্ধাবন চলচ্চিত্র
বিষয়শ্রেণী:ভারতে দুর্নীতি সম্পর্কে চলচ্চিত্র
বিষয়শ্রেণী:২০১৮-এর মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:দিল্লিতে ধারণকৃত চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:জম্মু ও কাশ্মীরে ধারণকৃত চলচ্চিত্র
ফজিলাতুন নেসা ইন্দিরা

**ফজিলাতুন নেসা** হলেন বাংলাদেশের একজন প্রখ্যাত রাজনীতিবিদ, সংরক্ষিত আসনের সংসদ সদস্য এবং মহিলা ও শিশু বিষয়ক মন্ত্রণালয়ের সাবেক প্রতিমন্ত্রী।

## জন্ম ও পারিবারিক পরিচিতি
ফজিলাতুন নেসা ইন্দিরা মুন্সীগঞ্জ জেলার গজারিয়া উপজেলায় জন্মগ্রহণ করেন। তার ভাই মহান মুক্তিযুদ্ধের সময় সম্মুখ যুদ্ধে মৃত্যুবরণ করেন।

## শিক্ষাজীবন
ফজিলাতুন নেসা ইন্দিরা ইডেন মহিলা কলেজ থেকে অর্থনীতিতে অনার্স ও ঢাকা বিশ্ববিদ্যালয় থেকে অর্থনীতি এবং রাস্ট্রবিজ্ঞানে ডিগ্রী অর্জন করেন। তিনি যুক্তরাজ্যের লন্ডন বিশ্ববিদ্যালয় থেকে মেডিকেল ডেমোগ্রাফি বিষয়ে ডিগ্রী অর্জন করে একই বিশ্ববিদ্যালয় থেকে পপুলেশন স্টাটিসটিকস বিষয়ে পোস্ট গ্রাজুয়েশন ডিগ্রী অর্জন করেন।

## রাজনৈতিক ও কর্মজীবন
ইন্দিরা ছাত্র জীবন থকেই রাজনীতি শুরু করেন। তিনি দুই বার বাংলাদেশ ছাত্র লীগ ইডেন মহিলা কলেজ শাখার সাধারণ সম্পাদক ও দুই মেয়াদে সভাপতি হিসেবে দায়িত্ব পালন করেন। ইডেন কলেজের ছাত্রী সংসদের ১৯৭৩-১৯৭৪ মেয়াদে নির্বাচিত জিএস হিসেবে দায়িত্ব পালন করেন। তিনি বাংলাদেশ মহিলা আওয়ামী লীগের সাধারণ সম্পাদক হিসেবেও দায়িত্ব পালন করেছেন। বাংলাদেশ আওয়ামী লীগের কেন্দ্রীয় কার্যনির্বাহী সংসদের মহিলা বিষয়ক সম্পাদকের দায়িত্ব পালন করছেন।

ফজিলাতুন নেসা ইন্দিরা সংক্ষরিত মহিলা আসন ৪৬ এর এক বার ও ২২ এর দুই বারের সংসদ সদস্য। এ ছাড়া সংসদীয় স্থায়ী কমিটির সভাপতি হিসেবেও দায়িত্ব পালন করেছেন।

## আরও দেখুন
* ১০ম জাতীয় সংসদ নির্বাচন - ২০১৪;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ
* মাননীয় সংসদ সদস্য ফজিলাতুন নেসা  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:জীবিত ব্যক্তি
বিষয়শ্রেণী:মুন্সীগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশের নারী মন্ত্রী
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:১৯৫৬-এ জন্ম
আইজ্যাক হেমস্টিড রাইট

**আইজ্যাক হেমস্টিড রাইট** (জন্ম **আইজ্যাক উইলিয়াম হেমপস্টেড**; ৯ এপ্রিল, ১৯৯৯) হলেন একজন ইংরেজ অভিনেতা। তিনি জনপ্রিয় মার্কিন টেলিভিশন চ্যানেল এইচবিও-তে প্রচারিত ধারাবাহিক *[[গেম অব থ্রোনস]]*-এ তার ব্রান স্টার্ক চরিত্রের জন্য বিশেষ ভাবে পরিচিত, যেটি তাকে ছোট পর্দার ধারাবাহিকে সেরা তরুন পার্শ্ব অভিনেতা বিভাগে ইয়ং আর্টিস্ট অ্যাওয়ার্ড পুরস্কারের জন্য একটি মনোনয়ন অর্জন করতে সাহায্য করে।

## প্রাথমিক জীবন
আইজ্যাক হেমস্টিড রাইটের জন্ম হয় ১৯৯৯ সালের ৯ই এপ্রিল ইংল্যান্ডের সারি প্রদেশে।
তিনি কেন্ট প্রদেশের ফেভারসাম শহরে অবস্থিত "কুইন এলিজাবেথ গ্রামার স্কুল" নামক স্কুলে পড়াশোনা করতেন।
তার অভিনয়ের প্রতি কোন আগ্রহ ছিল না, যতক্ষন না পযন্ত তিনি বছরের শীতকালীন মাস সমূহ জুড়ে, প্রতি সাপ্তাহের শনিবার সকালে ফুটবল খেলাকে এড়ানোর জন্য একটি নাট্যশালা সংঘে যোগদান করতেন।

## কর্মজীবন
[ডান|থাম্ব|২০১১ সালে হেমপস্টেড-রাইট জনপ্রিয় এনিমেশন ভিত্তিক কার্টুন চলচ্চিত্র ''[হ্যাপি ফিট ট্যু* এর মুক্তিকালে]]

হেমস্টিড রাইট তার অভিনয় জীবন শুরু করেন বিভিন্ন বিজ্ঞাপনে অভিনয় করার মাধ্যমে এবং ইংল্যান্ডের [[কেন্টেবুরে]] শহরে অবস্থিত "কেন্ট ইয়থ থিয়েটার" নামক একটি নাট্যশালায় অভিনয় শেখার মধ্য দিয়ে। তিনি ২০১১ সালে মুক্তি পাওয়া ব্রিটিশ অধীরতামূলক চলচ্চিত্র *দ্য এওয়েকিং* অভিনয় করার মাধ্যমে একজন চলচ্চিত্র অভিনেতা হিসেবে আত্বপ্রকাশ করেন, তবে কিন্তু, তার বড় ধরনের সফলতা আসে, যখন তিনি জনপ্রিয় ব্যবসা সফল মার্কিন ধারাবাহিক *গেম অব থ্রোনস* এ [[ব্রান স্টার্ক]]-হিসেবে অভিনয় করেন। তিনি ধারাবাহিকটির দ্বিতীয়, তৃতীয় এবং চতুর্থ সিজনের জন্য অভিনেতা-অভিনেত্রী দলের প্রাথমিক একজন সদস্য ছিলেন, যেটি তাকে ১৮তম এবং ২০তম [[স্ক্রিন গিল্ড এক্টর অ্যাওয়ার্ড]] পুরস্কারের আসরে [[Screen Actors Guild Awards|দৃশ্যকাব্যিক ধারাবাহিকে একটি দল হিসেবে অসাধারণ অভিনয়]]-বিভাগে দুটি মনোনয়ন অর্জনে সাহায্য করে। তিনি ধারাবাহিকটির [[Game of Thrones (season 5)|সিজন ৫]]-এ অভিনয় করেননি, কিন্তু [[Game of Thrones (season 6)|সিজন ৬]]-এ মূল ভূমিকায় অভিনেতাদের একজন হিসেবে অভিনয়ে ফেরেন।

== ব্যক্তিগত জীবন ==
হেমস্টিড রাইট তার পরিবারের সাথে [[কেন্ট]] শহরে বসবাস করেন। এক প্রতিবেদনে বলা হয় যে, তিনি তার অভিনীত ধারাবাহিক "গেইম অব থ্রোনস* থেকে প্রাপ্ত অর্থ বিশ্ববিদ্যালয়ে যাওয়া এবং এতে পড়ার সমুদয় অর্থ ব্যয় করতে, তার অর্থ সঞ্চয় করছেন, এবং সর্বশেষে তিনি পিএইচডি সম্মান অর্জনে আশাবাদী।

হেমস্টিড রাইট, ইংল্যান্ডের বার্মিংহাম শহরে অবস্থিত বার্মিংহাম বিশ্ববিদ্যালয়-এ গণিত এবং সঙ্গীত বিভাগের প্রথম বর্ষের ছাত্র ছিলেন। 

## চলচ্চিত্র সমূহ
### চলচ্চিত্র

### ছোট পর্দায়

## পুরস্কার এবং মনোনয়ন সমূহ

## তথ্যসূত্র

## বহিঃসংযোগ
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:ইংরেজ শিশু অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ কণ্ঠাভিনেতা
জানুয়ারি ২০১৮-এর চন্দ্রগ্রহণ

বিগত ৩১শে জানুয়ারি, ২০১৮ তারিখে একটি পূর্ণগ্রাস চন্দ্রগ্রহণ সংঘটিত হয়েছে। এ সময় চাঁদ পৃথিবীর নিকটতম অবস্থানে আসে এবং তাই চাঁদকে অন্যান্য সময়েের চেয়ে খানিকটা বড় দেখায়। অতিকায় আকারের এ চাঁদকে 'সুপারমুন' নামে অভিহিত করা হয়। এর আগে সেপ্টেম্বর, ২০১৫ তে সর্বশেষ অতিকায় চাঁদ ঘটিত চন্দ্রগ্রহণ প্রত্যক্ষ করা হয়েছিলো।

গ্রেগরীয় সৌর বর্ষপঞ্জির একই মাসে দুটি পূর্ণিমা সংঘটিত হলে দ্বিতীয় পূর্ণিমার চাঁদকে 'ব্লু মুন' বা 'নীল চন্দ্র' বলা হয়। ৩১শে জানুয়ারি, ২০১৮ তারিখের পূর্ণিমাটি ছিলো এ মাসের দ্বিতীয় পূর্ণিমা। তাই, এ পূর্ণিমাটি 'অতিকায় চাঁদ' হবার পাশাপাশি 'নীল চন্দ্র'ও বটে। তবে, 'নীলচন্দ্র' নামের সাথে পূর্ণিমাকালীন চাঁদের রঙের কোন সম্পর্ক নেই।

৩১শে জানুয়ারি, ২০১৮ তারিখের পূর্ণিমাটির আরেকটি বিশেষ বৈশিষ্ট্য ছিলো, পূর্ণগ্রাস এই চন্দ্রগ্রহণের সময় চাঁদের দৃশ্যমান অংশ রক্তিম বর্ণ ধারণ। এ জন্য এ পূর্ণিমাকে 'ব্লাড মুন' বা 'রক্তাভ চন্দ্র' নামে অভিহিত করা হয়। বিরল তিন বৈশিষ্ট্য খ্যাত এ পূর্ণিমা চাঁদ 'সুপার ব্লু ব্লাড মুন' তথা **অতিকায় রক্তাভ নীল চন্দ্র** নামে আখ্যায়িত হয়েছে। এটি পৃথিবীর প্রায় সব স্থান থেকে দেখা গেছে। এর আগে ৩০শে ডিসেম্বর, ১৯৮২ সালে কেবল মাত্র পূর্ব গোলার্ধ থেকে দ্রষ্টব্য এই অতিকায় রক্তাভ নীল চন্দ্র দেখা গিয়েছিল। ৩১ জানুয়ারি, ২০১৮ তারিখের পূর্ণিমার মত পৃথিবীর প্রায় সব স্থান থেকে দ্রষ্টব্য হয়েছে এমন ঘটনা এর আগে সর্বশেষ দেখা গিয়েছিলো ৩১শে মার্চ, ১৮৬৬ সালে। দীর্ঘ ১৯ বছরের ১ মেটোনিক চক্র শেষে একই রকম ঘটনা আবারো প্রত্যক্ষ করা যাবে আগামি ২০৩৭ সালের ৩১শে জানুয়ারি।

## প্রেক্ষাপট
পৃথিবীর চারিদিকে সতত ঘূর্ণনশীল চাঁদ যখন পৃথিবীর ছায়া দ্বারা আচ্ছাদিত অঞ্চল দিয়ে ভ্রমণ করে তখনই চন্দ্রগ্রহণ হয়ে থাকে। চন্দ্রগ্রহণ যখন শুরু হয়, তখন প্রথমে পৃথিবীর ছায়া চাঁদকে আবছাভাবে অন্ধকার করে ফেলে। এরপর, ধীরে ধীরে পৃথিবীর ছায়া চাঁদের অংশবিশেষকে ঢেকে ফেলে। এ সময় চাঁদের রং খানিকটা লালচে বাদামি দেখায়। তবে, বায়ুমণ্ডলের অবস্থার উপর ভিত্তি করে এ বর্ণের ভিন্নতা পরিলক্ষিত হতে পারে। চাঁদকে লালচে দেখাবার কারণ র‍্যালে বিক্ষেপণ (র‍্যালে বিক্ষেপণের জন্যই অস্তরবি লাল দেখায়)এবং পৃথিবীর বায়ুমণ্ডলের মধ্য দিয়ে ছায়াবেষ্টিত অঞ্চলে যাবার সময় আলোকরশ্মির প্রতিসরণ।

পৃথিবীর ছায়া পড়ে আচ্ছাদিত হয়েছে এমন অঞ্চল দিয়ে চাঁদ যখন পরিভ্রমণ করতে থাকে তখন চাঁদকে ঠিক কেমন দেখায় তার মোটামুটি একটি নমুনা নিচের সিমুলেশনে তুলে ধরা হয়েছে।

480x480পিক্সেল

## বৈশিষ্ট্য

### দৃশ্যমানতা
আলোচ্য পূর্ণিমার সময় পৃথিবীর প্রশান্ত মহাসাগর চাঁদের দিকে মুখ করে ছিলো। মধ্য ও পূর্ব এশিয়া, ফিলিপাইন, ইন্দোনেশিয়া, নিউজিল্যান্ড, এবং অস্ট্রেলিয়ার বেশির ভাগ অঞ্চল থেকে চাঁদের এ বিরল দৃশ্য সন্ধ্যাবেলা থেকেই স্পষ্টভাবে দেখা গেছে। পশ্চিম এশিয়া, ভারতীয় উপমহাদেশ, মধ্যপ্রাচ্য ও পূর্ব-ইউরোপের বিভিন্ন দেশে সন্ধ্যা হবার আগে থেকেই চন্দ্রগ্রহণ শুরু হয়। এসব অঞ্চল থেকে সন্ধ্যার পরও দীর্ঘ সময় যাবত পূর্ণগ্রাস চন্দ্রগ্রহণ প্রত্যক্ষ করা সম্ভবপর হয়।   

### সময়


Lunar eclipse of 2018 January 31 (Montage s4).jpg|আইচি প্রিফেকচার, জাপান থেকে উদাহরণ:১. পূর্ণ চন্দ্র (সুপারমুন) ২০:২৩ (JST)২. আংশিক চন্দ্রগ্রহণ ২১:১৩ (JST)৩. আংশিক চন্দ্রগ্রহণ ২১:৪৩ (JST)৪. পূর্ণ চন্দ্রগ্রহণ (লাল চাঁদ) ২১:৫৫ (JST)


## তথ্যসূত্র

২০১৮
বিষয়শ্রেণী:২০১৮-এ বিজ্ঞান
নাগমতী

**নাগমতী**, কিংবদন্তি অনুযায়ী ছিলেন, রাজা রতন সেন (রত্নাসিমহার সঙ্গে নির্ধারিত), যিনি হলেন মেদাপতা (আজকের দিনে মেয়ার)-এর রাজপুত শাসক-এর প্রথম স্ত্রী এবং প্রধান রাণী। নাগমতী মালিক মুহম্মদ জায়সীর মহাকাব্য *[[পদ্মাবত]]ে* একটি গুরুত্বপূর্ণ ভূমিকা পালন করেন।

## ''পদ্মাবতে''
পদ্মাবতে, ১৫৪০-এ মালিক মুহাম্মদ জাইসি দ্বারা লিখিত মহাকাব্যে, নাগমতীকে রাজা রতন সেনের প্রথম স্ত্রী এবং প্রধান রাণী, তার নিজের হারেমের প্রধান নেত্রী। তিনি হাসিমুখে তার স্বামী চিত্তরের ঘরের তার ফিরে আসার অপেক্ষা করেন, কিন্তু এই সুখ ঈর্ষা এবং ঘৃণায় পরিবর্তিত হয়ে যায় তিনি শুনেন তার স্বামী আরেক স্ত্রী নিয়ে এসেছেন, পদ্মাবতী, সিন্নালা রাজ্যের সুন্দরী রাজকুমারী। রতন সেন একজন অনিশ্চিত নাগমতীকে তার প্রথম স্ত্রী হিসেবে আশ্বাস দেন, তিনি এখনো তার সবচেয়ে কাছের মানুষ।

নাগমতী এবং পদ্মাবতী রকমের দ্বন্দ্বের বিকাশ করেন, প্রতিজন তাদের স্বামীর মনোযোগ এবং ভালবাসার জন্য টক্কর দেন। প্রথম দিকে, রতন সেন তাদেরকে শান্ত করতে তাদের সাথে পর্যায়ক্রমে রাত নির্বাহ করেন, কিন্তু তখন বকুনি দিয়ে তাদের মধ্যে শান্তি প্রতিষ্ঠা করে। চিত্তরে আসার পর, পদ্মাবতীর সৌন্দর্যের খবর দিল্লির সুলতান, আলাউদ্দিন খিলজির কাছে যায়। তার চাহিদা ছিল তার কাছে পদ্মাবতীকে হস্তান্তর করা যা প্রত্যাখিত হয়, যার ফলে তিনি যাত্রা শুরু করেন এবং চিত্তরকে ঘিরে ফেলেন। আলাউদ্দিন প্রত্যরিত পদ্ধতিতে রতন সেনকে বন্ধী করেন এবং তাকে কারাবাসী হিসেবে দিল্লিতে ফেরত নিয়ে যান। রতন সেন পরে দুইজন বিশ্বস্ত যোদ্ধা - গোরা এবং বাদলের সাথে পালাতে সক্ষম হয়। তার কিছু পরেই, রতন সেন পরাজিত হন এবং কুম্ভলগড়ের রাজা দেওপালের বিরুদ্ধে যুদ্ধে মারা যান। উভয় নাগমতী এবং পদ্মাবতী রতন সেনের মৃত্যুর পর আলাউদ্দিন, যিনি চিত্তরের দুর্গকে জয় করতে সফল হন - থেকে তাদের সম্মান বাঁচাতে তারা *[[জওহার]]* (গণ আত্মবলিদানের হিন্দু প্রথা) দেন।

## জনপ্রিয় সংস্কৃতিতে
*ভারতীয় ঐতিহাসিক চলচ্চিত্র *[[পদ্মাবত]]ে* অনুপ্রিয়া গোয়েঙ্কা নাগমতীর ভূমিকাটি পালন করেন।

## তথ্যসূত্র

## গ্রন্থপঞ্জি
*
* 

বিষয়শ্রেণী:মেবাড়ের রাজশাসক
বিষয়শ্রেণী:ভারতীয় কিংবদন্তি ব্যক্তি
বিষয়শ্রেণী:ভারতীয় রানী সহধর্মিণী
বিষয়শ্রেণী:ভারতীয় রাজকীয় নারী
বিষয়শ্রেণী:রাজস্থানের ইতিহাস
মাইজদী

**মাইজদী** হলো দক্ষিণ-পূর্ব বাংলাদেশের একটি অন্যতম গুরুত্বপূর্ণ শহর। এটি চট্টগ্রাম বিভাগের অন্তর্গত নোয়াখালী জেলায় অবস্থিত। এটি নোয়াখালী জেলার প্রশাসনিক কেন্দ্র ও বৃহত্তম শহর। এটি আবার মাইজদী কোর্ট টাউন হিসেবেও পরিচিত। শহরটি ৯টি ওয়ার্ড এবং ৩৬টি মহল্লা নিয়ে গঠিত।

## ইতিহাস
নোয়াখালী শহরের পুরাতন নাম ছিল সুধারাম। সাগর থেকে প্রায় দুই মাইল দূরে নোয়াখালী খালের পশ্চিম তীরে সুধারাম জেলার সদরের অবস্থান ছিল। ১৮২১ সালে ভুলুয়া জেলার দায়িত্বে নিযুক্ত যুগ্ম ম্যাজিস্ট্রেটের সদর দপ্তর হিসেবে  সুধারাম মনোনীত হয়। সুধারাম নামটি সুধলিয়ারাম মজুমদার নামক ব্যক্তির নাম থেকে নেওয়া হয়; সুধলিয়ারাম একজন সমৃদ্ধ ব্যবসায়ী এবং দাতা ছিলেন, যিনি তার নামে একটি বিশাল দিঘি খনন করেছিলেন। ১৮৭৬-এ পৌরসভা গঠন করা হয় এবং ১৯০১-এ জনসংখ্যা ছিল প্রায় ৬৫২০। সেই সময় এখানে গ্রাম্য বাজার, কিছু সরকারি কার্যালয় এবং আবাসিক ভবন ছাড়া অন্য কিছুই ছিল না। ১৮৯৩-তে ঘূর্ণিঝড়ে এগুলি পুরোপুরিভাবে ধ্বংস হয়ে যায়। পরে এখানে ভবনগুলি মজবুতভাবে নির্মাণ করা হয়। সেখানে একটি মঞ্চ, বিলিয়ার্ড রুম, এবং গ্রন্থাগার, ছোট টাউন হল, এবং সার্কিট হাউস নির্মিত হয়। সুধারামের ট্যাংক থেকে পানীয় জল সরবরাহ করা হত। শহরটি লাকসামের সাথে রেলপথের মাধ্যমে সংযুক্ত ছিল, এবং জাহাজগুলো এখান থেকে দ্বীপ এবং বরিশাল পর্যন্ত চলাচল করত।

১৯৪৮ সালে যখন উপজেলা সদর দফতর মেঘনা গর্ভে বিলীন হয়ে যায়, তখন তা ৮ কিলোমিটার উত্তরে সরিয়ে ১৯৫০ সালে জেলার সদর দপ্তর অস্থায়ীভাবে মাইজদীতে স্থানান্তর করা হয়। নোয়াখালী শহর যখন ভেঙ্গে যাচ্ছিল তখন মাইজদী মৌজায় ধান ক্ষেত আর খোলা প্রান্তরে পুরাতন শহরের ভাঙ্গা অফিস আদালত গুলো এখানে এনে স্থাপন করা হয় এবং ১৯৫৩ সালে শহরের পুরনো এলাকা কালিতারা, সোনাপুর ও মাইজদীসহ কাদির হানিফ ইউনিয়নের কয়েকটি মৌজা নিয়ে গেজেট বিজ্ঞপ্তিতে নোয়াখালী পৌর এলাকা ঘোষণা করা হয়। শহরের প্রাণ কেন্দ্রে প্রায় ষোল একর জুড়ে কাটা হয় এক বিশাল দীঘি। লোক মুখে প্রচলিত হয় বড় দীঘি নামে। সে দীঘির চতুর্দিকে চক্রাকারে বানানো হয় ইট সুরকীর রাস্তা। সে রাস্তাকে ঘিরে বাংলো আকৃতিতে তৈরী হয় সরকারি সব দপ্তর। এই দীঘিটি ব্যবহৃত হত মূলতঃ শহরের জলাধার হিসেবে, দীঘিতে পাম্প লাগিয়ে বিভিন্ন সরকারি অফিস-আদালত এবং আবাসিক এলাকায় পানি সরবরাহ করা হত। মাইজদী শহর স্থানান্তর করলেও, একযুগ পর্যন্ত মাইজদীকে নোয়াখালী জেলার সদরদপ্তর হিসেবে সরকারিভাবে স্বীকৃতি না দেওয়ায় বিষয়টি বিতর্কিত অবস্থায় ছিল। ১৯৬২ সালে মাইজদীকে নোয়াখালী জেলার স্থায়ী সদর দপ্তর হিসাবে সরকারিভাবে স্বীকৃতি দেয়া হয়। ১৯৬২ সালে ফেনী ছিল নোয়াখালী জেলার কেন্দ্র 

## নামকরণ
মেজদি বা মেজদিদি থেকে পরিবর্তিত হয়ে নোয়াখালীর আঞ্চলিক ভাষায় “মাইজদী” শব্দে পরিণত হয়েছে। জনৈক জমিদারের মেজ কন্যার জনহিতকর কাজের কারণে এতদ্বঅঞ্চলের জনগণ তাঁকে দিদি বলে ডাকতো। মেজদিদির জনপ্রিয়তা থেকেই জেলা শহরটির নাম মাইজদী হয় বলে জনশ্রুতি রয়েছে।
## আয়তন
মাইজদী শহরের মোট আয়তন ৩৫.৫০ বর্গ কিলোমিটার বা ১৩.৭১ বর্গমাইল।

## জনসংখ্যা
এই শহরের জনসংখ্যা হল ১৩২১৯৮ জন (পুরুষ ৫১.৫০%, মহিলা ৪৮.৫০%)। জনসংখ্যার ঘনত্ব হলো ৩৭২৪ প্রতি &nbsp;কিমি২-এ।

## শিক্ষা
২০২২ সাল জনশুমারি অনুযায়ী মাইজদী শহরের লোকদের স্বাক্ষরতার হার ৭৫.৩০ শতাংশ।
## আরো দেখুন
* নোয়াখালী জেলা
* নোয়াখালী সদর উপজেলা
* নোয়াখালী পৌরসভা
## তথ্যসূত্র

## বহিঃসংযোগ
* Noakhali.gov.bd

বিষয়শ্রেণী:বাংলাদেশের নগর
বিষয়শ্রেণী:নোয়াখালী জেলা
নবাব

**নবাব** বা **নওয়াব** (ফার্সি-আরবি: نواب, দেবনাগরী: नवाब) হলো দক্ষিণ এশিয়ার মুসলিম শাসকদের একটি সম্মানী উপাধি। মুঘল সাম্রাজ্যের সময় বিভিন্ন জায়গীরদারদের এই উপাধি প্রদান করা হতো, যা পরবর্তীতে স্বাধীন শাসকে রুপ নেয় এবং সম্রাট কিংবা বাদশাহের সমতুল্য পদে পরিণত হয়। নবাবের সমার্থক স্ত্রী লিঙ্গ হিসেবে সাধারণত বেগম ব্যবহার করা হয়।

## ইতিহাস
এটি একটি বাংলা শব্দ, যা উর্দু, বাংলা ও হিন্দি এবং কয়েকটি উত্তর-ভারতীয় ভাষায় ব্যবহৃত হয়। শব্দটি আরবি থেকে সংগৃহীত ফারসি শব্দ থেকে নেওয়া হয়েছে। মূলত "নায়েব" থেকে এই শব্দের উৎপত্তি। কয়েকটি অঞ্চলে, বিশেষ করে বঙ্গতে, শব্দটি নবাব হিসেবে উচ্চারিত হয়। নবাব শব্দটি পরবর্তীতে ইংরেজি ও অন্যান্য বিদেশি ভাষায় প্রবেশ করে।

## নবাব পরিবার
;পাকিস্তানের কয়েকটি নবাব পরিবার (বর্তমান বাংলাদেশসহ)

* আম্বের নবাব
* বাহাওয়ালপুরের নবাব
* দিরের নবাব
* জুনাগড়ের নবাব সাহিব
* কার্নালের নবাব
* খরনের নবাব
* মাকরানের নবাব
* মালের কটলার নবাব
* ইসাখেলের নবাব
* বান্দার নবাব
* আওয়াধের নবাব ওয়াজির
* মারাউলির নবাব
* পাটনার নবাব
* সুরাটের নবাব

;বাংলাদেশর কয়েকটি নবাব পরিবার

* বাংলার নবাব , মুর্শিদাবাদের নবাব
* ঢাকা নবাব পরিবার

;ভারতের কয়েকটি নবাব পরিবার

* নবাব মীর ওসমান আলী খান বাহাদুর, হায়দ্রাবাদের নিজাম
* আশ্বাথের নবাব
* বালাসিনরের নবাব বাবি
* বাঙ্গানাপাল্লের নবাব
* বাওনির নবাব
* বাসাইয়ের নবাব, নবাব খাজা মুহাম্মদ খান
* বেরার নবাব, বেরার মির্জা
* ভিকামপুর ও দাতাওয়ালির নবাব
* ভোপালের নবাব
* কাম্বের নবাব
* দুজানার নবাব
* ফররুখাবাদের নবাব
* জওরার নবাব
* জুনাগড়ের নবাব সাহিব
* মালের কটলার নবাব
* মুহাম্মদগড়ের নবাব
* পলানপুরের নবাব সাহিব
* পাথারির নবাব
* রাধানপুরের নবাব
* রাজোলির নবাব
* রামপুরের নবাব
* শচীনের নবাব
* সার্ধানার নবাব
* তংকের নবাব

## দক্ষিণ এশিয়ার বিভিন্ন নবাবি
## চিত্রশালা

## তথ্যসূত্র

বিষয়শ্রেণী:অভিজাত উপাধি
বিষয়শ্রেণী:পাকিস্তানে উপাধি
বিষয়শ্রেণী:ভারতে উপাধি
বিষয়শ্রেণী:রাজকীয় উপাধি
বিষয়শ্রেণী:ভারতের নবাব
বিষয়শ্রেণী:রাষ্ট্রপ্রধান
বিষয়শ্রেণী:বাংলাদেশে পদবি
বিষয়শ্রেণী:ভারতে পদবি
বিষয়শ্রেণী:পাকিস্তানে পদবি
বিষয়শ্রেণী:জাতীয় বা জাতিগত নেতৃত্বের উপাধি
খালিদ বিন মহসিন শারি

**খালিদ বিন মহসিন শারি** (জন্ম ১৯৯১) হচ্ছেন একজন সৌদি আরবীয় ব্যক্তি যিনি ২০১৩ সালের আগস্ট মাসে  ওজন নিয়ে জীবিত সবচেয়ে ভারী এবং দ্বিতীয় সবচেয়ে ভারী ব্যক্তি হিসেবে জন ব্রওয়ার মিনোশের পর লিপিবদ্ধ ইতিহাসে স্থান করে নেন। তার ২০৪ বিএমআই ছিল, যা আজপর্যন্ত সর্বোচ্চ হিসেবে লিপিবদ্ধ। সৌদি আরবের রাজধানী রিয়াদে তার নিজ বাড়ি থেকে ২ বছর যাবত বেরিয়ে যেতে অক্ষম খালিদ বিন মহসিনকে চিকিৎসা নিতে স্থানান্তর করার জন্য বাদশাহ আব্দুল্লাহ আদেশ দেন। এই চিকিৎসার ফলশ্রুতিতে, ছয়মাসের মধ্যে তার শরীরের  ওজন কমে যায়—যা তার দেহের অর্ধেক ওজন ছিল। ২০১৬-তে ফক্স নিউজের বর্ণনা মতে তিনি একজন চলাচলকারী সহযোগীর সাথে হাঁটছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:অতিস্থূলতা
তুরস্কের সংস্কৃতি

**তুরস্কের সংস্কৃতি** ব্যাপক বৈচিত্র্যময় ও অনেকগুলো অসমগোত্রীয় উপাদানের মিশ্রণে এই সংস্কৃতির বিকাশ ঘটেছে। পূর্ব-ভূমধ্যসাগরীয়, পশ্চিম এশিয়ান, মধ্য-এশিয়ান অঞ্চল ও কিছুটা পূর্ব-ইউরোপ ও ককেশীয় ঐতিহ্যের সমন্বয়ে বিকাশলাভ করেছে এই সংস্কৃতি। এদের অনেকগুলোই এসেছিল ওসমানীয় খেলাফতের সময়কালীন, যা ছিল একটি বহু-সাংস্কৃতিক ও নানাধর্মের মিশ্রণের সংস্কৃতি।

তুর্কি প্রজাতন্ত্র গঠনের প্রারম্ভে তুরস্কের সরকার ব্যাপকভাবে বিনিয়োগ করেছিল শিল্পকলাতে, বিশেষ করে চিত্রকলা, ভাস্কর্য তৈরি ও স্থাপত্যবিদ্যায়। আর এসব করা হয়েছিল আধুনিকীকরণ ও একটি সাংস্কৃতিক নিজস্বতা তৈরির প্রক্রিয়া হিসেবে। নানারকম ঐতিহাসিক ঘটনাপুঞ্জি যা তুরস্কের আইডেন্টিটি বা স্বকীয়তা তৈরিতে ভূমিকা রেখেছিল। একইভাবে তুরস্কের সংস্কৃতি আধুনিকীকরণ ও পাশ্চ্যত্যকরণে বিভিন্নমাত্রায় মিশেল ঘটেছে উনিশ শতক থেকেই যা পাশাপাশা চলেছে ঐতিহ্যগতভাবে নিজেদের সংস্কৃতিকে  ও ঐতিহাসিক মূল্যবোধকে ধারণ করে।

## জনগণ

## তথ্যসূত্র

বিষয়শ্রেণী:তুর্কি সংস্কৃতি
বিষয়শ্রেণী:মধ্যপ্রাচ্যের সংস্কৃতি
বিষয়শ্রেণী:পশ্চিম এশীয় সংস্কৃতি